open-index/open-wikipedia-markdown huggingface dataset:
Live in Studio: Bosnian Blue

***Live in Studio: Bosnian Blue*** Sinan Alimanović International Band je peti jazz album pod umjetničkim vodstvom jazz pijaniste, kompozitora, dirigenta, aranžera, vođe ove muzičke grupe i profesora Sinana Alimanovića. Riječ je o  koncertnom snimku koji je održan 21. marta, 2016. godine, u okviru 32. međunarodnog festivala Sarajevska zima u saradnji sa Muzičkom produkcijom RTV BiH (Studio MGKS). Nosač zvuka *Live in Studio: Bosnian Blue* objavljen je 23. maja, 2017. godine uz podršku Ministarstva kulture i sporta Kantona Sarajevo, a pri izdavačkoj kući ŠDC. U pripremu albuma uključeni su istaknuti domaći umjetnici: autor ilustracije omota na CD-u je likovni umjetnik Safet Begić, dizajner CD omota je Samir Plasto, ton majstor i jedan od muzičkih producenata albuma, uz Sinana Alimanovića i Ashara Kurtovića, je Denis Čabrić, a umjetnička producentica je Lejla Alimanović.

 – Dinko H. Sansky

## Spisak muzičara 
* Sinan Alimanović – klavir
* Saša Borovec – kontrabas
* Vladimir Kostadinović – bubanj 
* Lejla Alimanović – vokal

## Vanjski linkovi 
* https://web.archive.org/web/20170531022750/http://kritika.ba/autenticni-bosnian-blue-sinana-alimanovica/
* http://jazz.hr/index.php?opt=news&act=mlist&id=3008&lang=hr
* http://www.oslobodjenje.ba/kun/spektakl/osvjezenje-na-domacoj-jazz-sceni/204003

Kategorija:Koncertni album
Kategorija:Albumi iz 2017.
Ranokršćanska bazilika u Gradcu

**Ranokršćanska bazilika u Gradcu**, nalazila se na lokalitetu Brižak, općina Posušje, Bosna i Hercegovina. Bazilika otkrivena je 1968. god., a istražena je pod vodstvom  Pavla Anđelića i Petra Oreča.

Sastoji od sjeverne – veće i južne – manje crkve. Veća crkva podignuta je početkom V. st., dok manja crkva podignuta je u samom početku VI. st. Crkve su spaljene istodobno u VI. ili početkom VII. st. Nakon uništenja, crkve nisu obnavljane, već u ranom srednjem vijeku kao ruševine postale su groblje.

Vanjske dimenzije sjeverne crkve su: dužina 17,40 m i širina 11,20 m, a prostorije od kojih se sastoji su: prezbiterij, naos, narteks, krstionica i još jedna prostorija. Manja crkva je prislonjena uz veću crkvu, a vanjske mjere manje crkve iznose: dužina 13,10 m i širina 4,60 m, i sastoji se od prezbiterija i naosa.

Unutar veće crkve je kripta ili grobnica na svod, sa sarkofagom od velikih mramornih ploča, od kojih je pet ploča profilirano, a dvije nisu. Izagrađena je od tzv. miljevine i jednog komada (stupac) korčulanskoga mramora, donesena sa antičkog hrama. Grobnica je opljačkanja prije arheoloških ispitivanja. Pronađena je srebrena fibula (kopča) sa željeznim trnom koja predstavlja stiliziranu životinju u trku, s rupom na repu, krugovima na nožnim zglobovima i očima, te ugraviranim linijama kod zadnjih i prednjih nogu. Slične fibule sa životinjama u trku pronađene su u Italiji, i pripisuju se  langobardskim radionicama iz 6. ili 7. st. Vrijedan nalazak, predstavlja i križolika baptismalna piscina u krstionici.
 
Od nalaza izdvaja se  željezni jezičac (VII. st.) i par željeznih ostruga (IX. st.). Nalazi glagoljskih slova (iz XII. ili XIII. st.) i slova bosančice u kamenu (iz XIV. ili XV. st.), te pozlaćeni prsten s monogramom IHS (iz XIV. ili XV. st.) svjedoče o pisarskoj i drugim aktivnostima u srednjem vijeku u Gradcu.
## Literatura 
* Enver Imamović, Ranohrišćanske bazilike u Bosni i Hercegovini
* Petar Oreč, “Ranokršćanska dvojna crkva u Gracu kod Posušja“, str. 58-59, 62, 70-71.
## Reference 
## Vanjski linkovi 
Kategorija:Posušje
G
G
Leon V Armenac

**Leon V Armenac** (grčki Λέων ὁ ἐξ Ἀρμενίας, Leōn ho ex Armenias; 775 – 25. decembar 820) bio je car Bizantijskog Carstva od 813. do 820. godine. Kao general bizantijske vojske, prisilio je svog prethodnika Mihaela I Rangabea na abdikaciju čime je preuzeo bizantijsko prijestolje. Završio je desetogodišnji rat sa Prvim Bugarskim carstvom te pokrenuo drugi period bizantijskog ikonoklazma. Ubili su ga pristalice Mihaela Amorijskog, jednog od njegovih najvrednijih generala, koji ga je naslijedio.

## Djeca 
Supruga cara Leona je bila Teodozija. Leon je imao četvoricu sinova te se čini da je Teodozija bila njihova majka:
* Konstantin – očev suvladar
* Bazilije, pristaša svetog Ignacija
* Grgur
* Teodozije (umro 820)
Svi Leonovi sinovi su bili kastrirani.

## Reference 
|-
| width="30%" align="center" | Prethodnik:**Mihael I Rangabe**
| width="40%" align="center" | **Car Bizantijskog carstva** 
| width="30%" align="center" | Nasljednik:**Mihael II Amorijski**

Kategorija:Bizantijski carevi u 9. vijeku
Kategorija:Rođeni 775.
Kategorija:Umrli 820.
Kategorija:Bizantijski ikonoklazam
Opća bolnica Bugojno

**Opća bolnica Bugojno** je bolnica koja sekundarnom zdravstvenom zaštitom pokriva područje općine Bugojno, i njoj gravitirajućih općina.  Služi kao nastavna baza za učenike Srednje medicinske škole Bugojno.

## Historija 
Od 1992 od njenog osnivanja pa do 1996 u Ratnoj bolnici urađeno je preko 2.500 operativnih zahvata i zbrinjavanja ratnih povreda u opštoj anesteziji, dok je urađeno 5.630 u lokalnoj anesteziji hirurških intervencija i manjih operacijskih zahvata. Ukupno od 1992 do 2014 urađeno je 9.520 operativna zahvata u opštoj anesteziji koje su uradili hiruški tim Bolnice Bugojno dr. Melika Mahmutbegović i dr. Eniz Rujanac, kao i operacijskih zahvata u lokalnoj anesteziji. 

Danas Bolnica ima hospitalni dio, hiruški interni odjel, pedijatrijski odjel, porodilište, transfuziološku i mikrobiološku službu.

Kategorija:Bolnice u Bosni i Hercegovini
Kategorija:Bolnice u Bugojnu
Konstantin (sin Leona V)

**Konstantin** (grč. Κωνσταντίνος) bio je najstariji sin bizantijskog cara Leona V Armenca, rođen kao **Symbatios** (Συμβάτιος) ili **Sambates** (Σαμβάτης). Njegovo rodno ime dolazi od armenskog imena **Smbat**. Bio je očev suvladar od 25. decembra 813. do 25. decembra 820.
## Biografija 
Symbatios je bio najstariji sin cara Leona V te se čini da mu je majka bila Leonova supruga Teodozija. Krsni kum Symbatiosa najvjerovatnije je bio car Mihael I Rangabe. Leon je naslijedio Mihaela I te je učinio Symbatiosa suvladarom, kojem je promijenio ime.

Nakon ubistva oca od strane pristaša generala Mihaela, Konstantin je prognan na ostrvo Kınalıadu zajedno sa caricom Teodozijom i trojicom braće te je na tom ostrvu bio kastriran. General Mihael je postao car Mihael II Amorijski.
## Reference 
Kategorija:Bizantijski carevi u 9. vijeku
Ignacije Carigradski

**Ignacije Carigradski** (grč. Ιγνάτιος; o. 798 — 23. oktobar 877), u kršćanstvu poznat kao **sveti Ignacije**, bio je grčki plemić te patrijarh Konstantinopolja dvaput (4. juli 847 — 23. oktobar 858. i 23. novembar 867 — 23. oktobar 877). Njegov spomendan je 23. oktobra.

Rođen je kao **Niketa**, sin bizantijskog cara Mihaela I Rangabea i njegove supruge, carice Prokopije, koja je bila kćerka cara Nikefora I. Nakon šta mu je otac svrgnut, Ignacije je kastriran te je postao redovnik. Ignacije je osnovao tri manastira na arhipelagu danas zvanom Prens Adaları te je bio žestok protivnik ikonoklasta. Carica Teodora ga je izabrala za novog patrijarha 847, ali je Ignacije bio maknut s tog položaja 858. godine te je novim patrijarhom postao Focije I, koji je ukinuo neke Ignacijeve odluke. Ipak, Ignacijeve pristaše su zamolile papu Nikolu I da učini nešto glede toga te je papa ukorio Focija.

Godine 867, car Bazilije I je protjerao Focija i vratio Ignacija na položaj patrijarha. Ignacije je umro 23. oktobra 877.
## Reference 
|-
| width="30%" align="center" | Prethodnik:**Metodije I**
| width="40%" align="center" | **Patrijarh Konstantinopolja** 
| width="30%" align="center" | Nasljednik:**Focije I**

Kategorija:Carigradski patrijarsi
Kategorija:Pravoslavni sveci
Kategorija:Bizantijci u 9. vijeku
Arsenal FC – sezona 2017/2018.

**Sezona 2017/18.** je 26. Arsenalova sezona u Premijer ligi i 92. uzastopna sezona u engleskom nogometu.

Klub će učestvovati u: Premijer ligi, FA kup, EFL kup, FA Community Shield i Evropska liga. Ovo je prva sezona da Arsenal neće učestvovati u Ligi prvaka, još od sezone 1997/98.

Sezona traje u periodu od 1. jula 2017. do 30. juna 2018.

## Igrači 
### Sastav 
## Transferi 
#### Dolasci 
#### Odlasci 
### Posudbe 
## Statistika 
### Najbolji strijelci 
### Clean Sheet-ovi 
## Predsezona 
9. maja 2017. Arsenal je putovao u Australiju kao dio njihovog rasporeda za predsezonu, gdje su odigrali dvije utakmice protiv Sydneyja i Western Sydney Wanderersa. Kao dio International Champions Cupa, klub je igrao protiv Bayerna u Šangaju i protiv Chelseaja u Pekingu. Nakon toga, Arsenal je bio domaćin Emirates Cupa gdje je igrao protiv Benfice i Seville.

### Prijateljske utakmice 
### International Champions Cup 
### FAW Toyota Cup 
### Emirates Cup 
## Takmičenje 
### Community Shield 
### Pregled 
{| class="wikitable" style="text-align: center"
|-
!rowspan=2|Takmičenje
!colspan=8|Statistika
|-
!
!
!
!
!
!
!
!
|-
| Premier League

|-
| FA Cup

|-
| EFL Cup

|-
| UEFA Evropska liga

|-
! Ukupno

#### Statistika u Premijer ligi 
### Premijer liga 
#### Tabela 
#### Utakmice 
14. juna 2017. objavljen je raspored utakmica Premijer lige, Arsenalova prva utakmica će biti protiv Leicestera na Emiratesu.

  

## Reference 
Kategorija:Sezone Arsenala FC
Gradine kod Kiseljaka

**Gradine kod Kiseljaka** su svjedočanstvo o naseljenosti i srednjobosanskoj kulturnoj grupi željeznog doba.

Na području Lepenice živjeli su pripadnici ilirskog plemena Desidijata, s obzirom na blizinu Breze, gdje se nalazio jedan od centara ovog snažnog i ratobornog plemena. Metalurška djelatnost lepeničkih Ilira zasvjedočena je čestim nalazima željezne troske na gradinama. U tom pogledu Podastinje nadmašuje sva ostala nalazišta, na području Lepenice, što upućuje na zaključak da se prerada željeza i izrada željeznih predmeta tu vršila u velikom obimu.

Naseobinska kultura ilirskog perioda najvećim dijelom uništena je u periodu Batonovog ustanka. Nakon toga Rimljani su promijenili naseobinsku kulturu, gradeći naselja u ravnicama i pristupačnijim terenima.

### Gradine u srednjem toku Lepenice 
Gradac, Zabrđe - Oštrik, Kuliješ Kiseljak, 500x200, sa nekoliko koncentričnih bedema spada u najveće Gradine u Bosni - Ban-Brdo, Kuliješ - Gradac, Homolje - Veliki Gradac, Gornje Žeželjevo - Orlovača, Boljkovići - Kosa, Radanovići - Rat, Draževići
### Gradine u srednjem toku Lepenice 
Gradina Ljetovik – Okret, Potkraj – Mali Okruglić, Palež – Gradina Duhri – Gradište, Palež – Strašive stijene, Borina - Gradac, Višnjica
### Gradine na ušću Lepenice u Fojničku rijeku 
Ukučevci, Podastinje – Crkvina, Podastinje – Bijele Vode, Podastinje – Gradac, Gromiljak

Ova oblast je sa najvećom i najbolje ustrojenom koncentracijom gradina. Situiranost i međusobni položaj ukazuju da su gradine kod Kiseljaka dio društveno-ekonomske zajednice, sa komunikacijam prema sarajevskoj, zeničkoj i fojničkoj oblasti. Ova naseobinska aglomeracija predstavljala je zaleđe rudonosnim područjima Fojnice i istočnih obronaka Vranice i Bitovnje.
## Literatura 
* Ivo Bojanovski, Akademija nauka i umjetnosti Bosne i Hercegovine, 1988 - BOSNA I HERCEGOVINA U ANTIČKO DOBA
## Reference 
## Vanjski linkovi 
Kiseljak
Kategorija:Kiseljak
Kategorija:Srednjobosanska kulturna grupa
Regije Danske

**Danske regije** (danski: *Danmarks regioner*) predstavljaju prvi nivo administrativne podjele ove skandinavske zemlje. 
Regije su nastale 2007. godine kao rezultat Općinske reforme Danske. Pet sadašnjih regija su zamijenile dotadašnje okruge. Istovremeno, broj općina (*kommuner*) je smanjen sa 270 na 98 općina. Reforma je stupila na snagu 1. januara 2007. Svaka regija ima vlastito Regionalno vijeće koje broji 41 člana, među kojima je izabrani regionalni predsjednik.

## Historija 
Prije reforme iz 2007. godine, Danska se sastojala od ukupno 15 okruga (množina: *statsamter* jednina: *statsamt*). Na čelu svakog okruga nalazio se vladin službenik prefekt ((stats)amtmand). 
Prefekt je bio i politički vođa okružnih vijeća do prve općinske reforme 1970. godine, kada je ovaj zadatak preuzeo župan (amtsborgmester), koji je bio jedan od izabranih članova okružnog vijeća.

## Regije 
## Reference 
## Vanjski linkovi 
*
Danskoj
Kategorija:Danska
*
Danska
Kalmar

**Kalmar** je grad smješten u jugoistočnoj Švedskoj. 

## Stanovništvo 
Prema podacima o broju stanovnika iz 2016. godine u gradu živi 38.771 stanovnika. Kalmar je treći po veličini grad u pokrajini Småland.

## Historija 
lijevo|mini|Kalmar oko 1700-te. godine
Kalmar je jedan od najstarijih gradova u Švedskoj i ima bogatu historiju. Tokom srednjeg vijeka grad je bio bedem za odbranu protiv Danske, važna luka, trgovački centar i jedan od većih gradova u Švedskoj. Bio je također i središte Hanze. Nekoliko bitaka o prevlasti u Švedskoj odigralo se u blizini Kalmara. Odbrana grada oko tvrđave je bila otežana poslije Kalmarskih ratova (1611-1613) i počinju rasprave za premještanjem grada. Veći dio tadašnjeg srednjovjekovnog Kalmara je bio porušen. Godine 1640. državne instance odlučuju preseliti grad za Kvarnholmen. U septembru iste godine stari dio grada izgara u devastirajućem požaru što utječe na brže preseljenje grada. Prve zgrade u novom gradu se počinju graditi 1645. godine a preseljenje se smatra završenim 1658. godine.

U Kalmaru se nalazi nekoliko baroknih izdanja kao npr. glavna kalmarska crkva (šved. *Kalmar domkyrka*). Kalmar je također bio biskupski grad do 1915. godine.

## Sport 
Sljedeći sportski klubovi su smješteni u Kalmaru:
* Kalmar FF
* Lindsdals IF
* Kalmar AIK
* IFK Berga
* Kalmar Södra IF

## Poznate osobe 
* Tomas Arvidsson, pisac
* Eric Bojs, slikar, nastavnik
* Joakim Haeggman, golfer
* Lena Hallengren, političar
* Richard Hobert, filmski režiser
* Lars-Johan Jarnheimer
* Johan Jeansson
* Ivar Kreuger
* Ola Magnell, pjevač
* Jenny Nyström
* Johnny Roosval
* Henrik Strindberg
* Hans Villius, historičar

## Reference 
## Vanjski linkovi 
* Službena web stranica

Kategorija:Gradovi u Švedskoj
Kategorija:Kalmar
Fata Orlović

**Fata Orlović** (*djev.* Husejnović; rođena 6. augusta 1942) jest Bošnjakinja poznata po pravnoj borbi s vlastima Republike Srpske otkako se vratila svojoj kući u bosanskohercegovačkom selu Konjević Polje blizu Bratunca pet godina po okončanju rata u Bosni i Hercegovini. Godine 2000, Orlović, koja je živjela kao izbjeglica i ratna udovica otkako je završio rat, vratila se kući u Konjević Polje gdje je zatekla bespravno izgrađenu Srpsku pravoslavnu crkvu na svom imanju.

Od tada vodila je medijski popraćenu pravnu borbu kako bi crkvu sklonila sa svog posjeda. Nakon što se nije uspjela izboriti za svoja prava pred domaćim sudovima, slučaj je dospio u Evropski sud za ljudska prava koji je 1. oktobra 2019 presudio u njenu korist. Presuda je izvršena 6. juna 2021, kada je crkva uklonjena.

## Život prije rata 
Fata je rođena u bošnjačkoj porodici, od oca Šabana i majke Zlatke Husejnović u istočnom bosanskohercegovačkom zaseoku Hrnčići na periferiji Bratunca. Nije poznata prava godina rođenja, vjeruje se da je između 1940. i 1943, mada je ona u intervjuu 2013. navela da ima 71 godinu. Udala se za Šaćira Orlovića, sa kojim je dobila sedmero djece, od kojih kćerke Fatimu, Zlatku i Seniju i sina Šabana.

Prije rata, Fata je imala četiri kuće i četiri štale. Zajedno sa više Bošnjaka koji su živjeli u planinskim selima u dolini Drine, ona je protjerana iz sela tokom rata. Njen muž Šaćir i između 22–28 ostalih članova porodice ubijeni su te su ona i njeno sedmero djece postali izbjeglice.

## Povratak u Konjević Polje i pravna bitka 
Kada se vratila u Konjević Polje 2000. godine, našla je svoju kuću potpuno srušenu, a Srpsku pravoslavnu crkvu napravljenu na njenoj zemlji. Crkva je bespravno sagrađena u ljeto 1996, po završetku rata.

Fata Orlović se borila uporno da bi izbacila crkvu iz avlije, bez obzira na birokratski otpor i fizičko zastrašivanje, napade i podizanje optužnica.

Odlukom Komisije za imovinske zahtjeve raseljenih lica i izbjeglica (CRPC) iz 1999. godine, a nakon toga i odlukom Ministarstva za izbjeglice i raseljena lica iz 2001. godine, utvrđeno je njihovo pravo na potpuni povrat imovine.

Godine 2007, vlada Republike Srpske složila se da finansira premještanje crkve. OHR je podržao sporazum pošto bi time pravo Fate Orlović na privatno vlasništvo bilo ispoštovano.

Prema Jamesu Rodehaveru, direktoru za ljudska prava u OSCE-u u Sarajevu, premještanje crkve bit će važan pokazatelj vraćanja vladavine zakona i mogućnost rješavanja ostavštine rata.

Nakon što se nije uspjela izboriti za svoja prava pred domaćim sudovima, slučaj je dospio u Evropski sud za ljudska prava koji je 1. oktobra 2019 presudio u njenu korist.

## Reference 
Kategorija:Rođeni 1942.
Kategorija:Živi ljudi
Kategorija:Biografije, Bratunac
Kategorija:Bošnjaci
Kategorija:Bosanskohercegovački aktivisti
Kategorija:Bosanskohercegovačke izbjeglice
UTC±00:00

**UTC+00:00** je naziv za koordinirano svjetsko vrijeme (UTC), osnovnu vremensku zonu u svijetu. Prethodnik ove vremenske zone je Srednje griničko vrijeme (GMT).
U dijelu Zapadne Evrope (Irska, Portugal i UK) ovoj vremenskoj zoni odgovara Zapadnoevropsko vrijeme.

## Zapadnoevropsko vrijeme (samo na zapadnoj hemisferi, tokom zime) 
*Evropa
**Alderney
**Kanarska ostrva; koristi pravila ljetnog računanja vremena Evropske unije
**Farska ostrva
**Guernsey
**Herm
**Irska
**Ostrvo Man
**Jersey
**Portugal (sa izuzetkom Azora, gdje se koristi vremenska zona UTC−01 sa DST)
**Sark
**Ujedinjeno Kraljevstvo (GMT/BST)

## Kao ljetno vrijeme (samo na zapadnoj hemisferi, tokom ljeta) 
*Grenland – istočna regija oko Ittoqqortoormiita (Scoresbysund)
* Portugal – samo Azori

## Kao standardno vrijeme (tokom cijele godine) 
Navedene su države i područja koje koriste UTC kao standardnu vremensku zonu ali pri tome ne koriste ljetno računanje vremena.

### Zapadna Afrika
*Burkina Faso
*Obala Slonovače
*Gambija
*Gana
*Gvineja
*Guineja-Bisau
*Liberija
*Mali
*Mauritanija
*Sveti Toma i Princip
*Senegal
*Sijera Leone
*Togo
*Zapadna Sahara

### Atlantska ostrva
*Grenland
**sjeveroistok
***Danmarkshavn i okolna područja
*Island
*Sveta Helena, Ascension i Tristan da Cunha (u UK)

### Antarctik
*Neke baze na Antarktiku.

## Reference 
±00:00
Kategorija:Vremenske zone u Danskoj
Kategorija:Vremenske zone u Irskoj
Kategorija:Vremenske zone na Islandu
Kategorija:Vremenske zone u Norveškoj
Kategorija:Vremenske zone u Portugalu
Kategorija:Vremenske zone u Španiji
Kategorija:Vremenske zone u Ujedinjenom Kraljevstvu
Kategorija:Vremenske zone u Burkini Faso
Kategorija:Vremenske zone u Gambiji
Kategorija:Vremenske zone u Gani
Kategorija:Vremenske zone u Gvineji
Kategorija:Vremenske zone u Gvineji Bisau
Kategorija:Vremenske zone u Liberiji
Kategorija:Vremenske zone u Maliju
Kategorija:Vremenske zone u Mauritaniji
Kategorija:Vremenske zone u Obali Slonovače
Kategorija:Vremenske zone u Senegalu
Kategorija:Vremenske zone u Sijeri Leone
Kategorija:Vremenske zone u Svetom Tomi i Principu
Kategorija:Vremenske zone u Togou
Kategorija:Vremenske zone na Antarktiku
Antwerpen (pokrajina)

**Pokrajina Antwerpen** jest najsjevernija pokrajina Flandrije a samim time i Belgije i jedna od njenih 10 pokrajina. Graniči sa holandskom pokrajinom Sjeverni Brabant na sjeveru i belgijskim pokrajinama Limburg na istoku, Flamanskim Brabantom na jugu i Istočnom Flandrijom na zapadu.

Zauzima površinu od 2.867 km2. Prema podacima iz 2016. godine u pokrajini je živjelo 1.824.136 stanovnika, što je svrstava na prvo mjesto po broju stanovnika.

Administrativno se sastoji od tri arondismana: Antwerpen, Mechelen i Turnhout.

Glavni i najveći grad je Antwerpen, po kojem je pokrajina i nazvana.

## Historija 
Tokom ranog srednjeg vijeka, pokrajina je bila pod vlašću Franaka, i sastojala se od tri *pagija*, administrativne jedinice nižeg nivoa. Ti pagiji su bili: Toxandrija, koja se prostirala od Sjevernog Brabanta do regije Campine, Bracbatinsea i Hasbaniensisa koji su se nalazili na jugu. Karolinško carstvo se 843. godine podijelilo na Zapadnu i Istočnu Franačku, pri čemu je rijeka Scheldt postala granica između te dvije regije. Car Otto II je 974. godine, osnovao Antwerpenski Margraviat sa ciljem odbrane od Okruga Flandrije.

Moderna pokrajina je formirana kao Departman Deux-Nèthes, tokom Prvog francuskog carstva (kada je Južna Holandija bila dio Francuske). Nakon poraza Napoleona, teritorija je postala dio Ujedinjenog Kraljevstva Holandije, kao pokrajina Centralni Brabant, razlikujući se od Sjevernog i Južnog Brabanta. 1830. godine, nakon belgijske nezavisnosti, pokrajina je preimenovana u današnji naziv, prema glavnom i njenom najvećem gradu Antwerpenu. 
Moderna pokrajina je formirana

## Obrazovanje 
U pokrajini se nalazi nekoliko obrazovnih institucija i Univerzitet u Antwerpenu. Također, nekoliko istraživačkih institucija ima sjedište u pokrajini kao što je Belgijski nuklearni istraživači centar, evropski Institut za referentne materijale i mjerenja (IRMM) i Flamanski institut za tehnološka istraživanja.

## Reference 
## Vanjski linkovi 
* Službena stranica pokrajine 

Antwerpen
*
Malijsko Carstvo

**Malijsko Carstvo** (manding: *Nyeni*, također i historijski naziv *Manden Kurufaba*, skraćeno *Manden*) bilo je carstvo u zapadnoj Africi u periodu od oko 1230. do približno 1610. godine. Carstvo je osnovao Sundiata Keita, a postalo je poznato po bogatstvu svojih vladara, naročito cara Muse Keite. U carstvu su se govorili manding jezici. Ono je bilo najveće carstvo zapadne Afrike i značajno je uticalo na kulturu tog područja kroz širenje svog jezika, zakona i običaja. Većina podataka o carstvu Mali potječe iz 14. vijeka od sjeveroafričkog historičara Ibn-Halduna, kao i od marokanskog putopisca Ibn-Batute iz 14. vijeka te "Lava afričkog" (Hasan ibn Muhammed el-Vazan el-Fasi) iz 16. vijeka. Drugi važan izvor o ovom carstvu su usmena predanja Mandinka, koje su prenosili pripovjedači poznati kao grioti.

Carstvo je započelo svoj rast od malog kraljevstva naroda Mandinka, koje je naseljavalo gornji tok rijeke Niger, prvenstveno oko grada  Niani. Tokom 11. i 12. vijeka, ono se počelo razvijati i širiti nakon što je carstvo Gane na sjeveru počelo opadati. U ovom periodu, trgovački putevi se polahko mijenjaju i premještaju prema jugu i savanama, što je doprinijelo rastu carstva. Rana historija carstva (prije 13. vijeka) nije sasvim poznata, uglavnom zbog protivrječnosti u navodima arapskih hroničara i prenosilaca usmene tradicije. Smatra se da je Sundiata Keita prvi vladar o kojem postoje pouzdani pisani podaci od Ibn-Halduna. Sundiata Keita je bio kralj-ratnik iz dinastije Keita, koji je nastojao osloboditi plemena Mali od vlasti kralja Soumaoro Kanté iz carstva Soso. Nakon osvajanja Sosoa oko 1235. carstvo Mali je dobilo pristup prekosaharskim trgovačkim putevima. Nakon smrti Keite oko 1255, kraljevi Malija su dobili titulu *manse*.

## Reference 
Kategorija:Carstva
Kategorija:Historija Malija
Kategorija:Historija Afrike
Velika nagrada Kanade 2017.

**Velika nagrada Kanade 2017.** (službeno poznat kao **"FORMULA 1 GRAND PRIX DU CANADA 2017"**) automobilska je trka Formule 1 koja se održava 11. juna 2017. na stazi Circuit Gilles Villeneuve u Montrealu, u Kanadi. Ovo je sedma trka u sezoni 2017., i 48. trka za Veliku nagradu Kanade.

Lewis Hamilton osvojio je šesti pol pozicija u Kanadi i 65. u karijeri i time izjednačio rekord Ayrtona Senne. Vozač Mercedesa Lewis Hamilton trijumfovao je u sedmoj trci sezone Formule 1, ovo je šesta pobjeda u Kanadi i 56. pobjede u karijeri. Drugo mjesto zauzeo je Valtteri Bottas, a Daniel Ricciardo završio je treći.

## Kvalifikacije (subota) 
## Utrka (nedjelja) 
## Rangiranje nakon utrke
;Vozači

;Konstruktori

* Samo je u prvih 5 pozicija uključen plasman za oba seta.

## Zanimljivosti 
### Vozači 
* 56. pobjeda za Lewis Hamilton.

### Konstruktori 
* 68. pobjeda za Mercedes.

### Motor 
* 20. podija za TAG Heuer.

## Vanjski linkovi 
*  formula1.com – Rezultati kvalifikacija
*  formula1.com – Rezultati utrka
* statsf1.com - detalji utrke

Kanada
Kategorija:2017. u Kanadi
2017
Flamanski Brabant

**Flamanski Brabant** jest jedna od pokrajina Flandrije. Graniči sa pokrajinama: Antwerpen na sjeveru, Limburg na istoku, Liège na jugoistoku, Valonski Brabant na jugu, Hainaut na jugozapadu i Istočna Flandrija na zapadu.

Zauzima površinu od 2.106 km2 i podijeljena je na dva arondismana, sa ukupno 65 općina. Prema podacima iz 2016. godine u pokrajini je živjelo 1.121.693 stanovnika
Pokrajina u potpunosti okružuje Regiju belgijskog glavnog grada.
Flamanski Brabant je pokrajina poznata je po svojoj bogatoj kulturnoj i historijskoj prošlosti kao i velikoj raznolikosti tipičnih proizvoda ovog kraja.

Sastoji se od dva arondismana: Halle-Vilvoordea, sa Briselom u centru, sa stanbenim i industrijskim zonama i najvećim aerodromom u državi i arondismanom Leuven, unutar kojeg se nalazi i glavni grad pokrajine. 
Službeni jezik u pokrajini je holandski (kao uostalom i u cijeloj Flandriji), iako postoji nekoliko općina u kojima se u određenoj mjeri koristi i francuski jezik u komunikaciji sa frankofonim građanima.

Glavni i najveći grad je Leuven.

## Historija 
Pokrajina je nastala 1995. godine, dijeljenjem bivše pokrajine Brabant na tri dijela: dvije nove, etničke pokrajine, Flamanski Brabant i Valonski Brabant i regije glavnog grada Brisela, koji od tada ne pripada bilo kojoj pokrajini već je zasebna regija, uz regije Flandriju i Valoniju. Odluka o dijeljenju bivše pokrajine Brabant je donešena upravo sa ciljem osnivanja regije glavnog grada i regija zasnovanih na etničkom principu. 

## Općine 
Pokrajina se sastoji od 65 općina od koji je 35 u Halle-Vilvoorde a preostale u Leuven arondismanu.
Spisak općina je dat u nastavku.

## Reference 
## Vanjski linkovi 
* Službena stranica pokrajine 

Flamanski Brabant
*
Nogometna Bundesliga 2017/2018.

**Fußball-Bundesliga 2017/2018.** je bila 55. sezona Bundeslige, prve njemačke nogometne lige. Sezona je počela 18. augusta 2017 i trajala do 12. maja 2018. Bayern je odbranio šampionsku titulu prvaka Njemačke osvojivši svoju 28. titulu. To je bila njihova rekordna šesta uzastopna titula.
Schalke 04, Hoffenheim i Borussia Dortmund su osigurali plasman u grupnu fazu Lige prvaka 2018/19.. Bayer Leverkusen kao petoplasirana ekipa ide u grupnu fazu Evropske liga 2018/19., kao i osvajač kupa Eintracht Frankfurt. RB Leipzig će takmičenje početi u trećem krugu kvalifikacija.

Iz lige su ispali 1. FC Köln i Hamburger SV koji je tako izgubio status najdugovječnijeg člana Bundeslige, a VfL Wolfsburg je za svoj opstanak u ligi morao igrati baraž protiv trećeplasirane ekipe druge Bundeslige, Holstein Kiel.
Najbolji strijelac lige je bio Robert Lewandowski, sa 29 postignutih golova.

## Ekipe 
I ove sezone,kao i prethodnih, u Bundesligi se takmičilo 18 timova. Nakon jedne sezone provedene u drugom po rangu takmičenju njemačkog fudbala,VfB Stuttgart  i Hannover 96 su se vratili u najviši rang. Umjesto njih u Zweitu su ispali FC Ingolstadt i SV Darmstadt 98. Šesnaestoplasirani VfL Wolfsburg je svoj opstanak u ligi izborio nakon baraža koji je odigrao sa Eintracht Braunschweigom, trećeplasiranom ekipom 2. Bundeslige 2016/17.

| valign="top" | 

|}

### Doigravanje 
### Stadioni i njihovi kapaciteti 
### Lokacije ekipa 
### Osoblje i dresovi 
### Smjene trenera 
## Tabela 
## Rezultati 
## Statistika
### Lista strijelaca
*Posljednja izmjena:12. maj 2018.*

### Het-trikovi
### Utakmica bez primljenog gola
*Posljednja izmjena:12. maj 2018.*

### Broj ekipa po pokrajinama 
## Reference 
## Vanjski linkovi 
*  
* Bundesliga na UEFA.com 
* Bundesliga na Transfermarkt.de 
* Bundesliga na kicker.de 

2016/17.
Tie Your Mother Down

"**Tie Your Mother Down **" je pjesma britanske rock grupe *Queen*. Tekst pjesme napisao je Brian May. Početna je pjesma i drugi singl sa njihovog albuma *A Day at the Races* iz 1976. godine.

Kao singl, pjesma je objavljena 1977. i dostigla 31. mjesto na top-listi singlova u UK.  Međutim, više od 20 godina poslije, pjesma je objavljena na dvostrukoj A strani, zajedno sa pjesmom We Will Rock You, pri čemu je dostigla 13. mjesto na britanskoj listi singlova.

## Historija 
Nakon objavljivanja 1976. godine, grupa je pjesmu izvodila na svakoj narednoj turneji. Na koncertu u čast Freddija Mercuryja, Freddie Mercury Tribute Concert iz 1992. godine, pjesmu su zajednički izveli Queen i gosti Joe Elliot i Slash.

## Top-lista 
## Članovi 
*Freddie Mercury - vodeći i bek vokali
*Brian May - električna gitara, bek vokali
*Roger Taylor - bubnjevi, gong, bek vokali
*John Deacon - bas-gitara

## Reference 
## Vanjski linkovi 
* Službeni YouTube videi: originalni muzički video, video sa Live at Wembley 
* Tekstovi pjesama

Kategorija:Queen
Kategorija:Pjesme grupe "Queen"
Kategorija:Singlovi iz 1977.
Titov voz na Oštrelju

**Titov voz na Oštrelju**  nalazi se na području općine Bosanski Petrovac, Bosna i Hercegovina.  Proglašen je za nacionalni spomenik Bosne i Hercegovine 
## Lokacija 
Nalazi se u blizini centra naselja Oštrelj, 25–30 m desno od magistralnog puta M14.2 Bosanski Petrovac – Drvar, u blizini nekadašnjeg šumskog kolosjeka koji vodi prema Javorovoj kosi – Osječenici, uskotračne Štainbajsove željezničke pruge koja je povezivala Drvar sa Srneticom.

## Historija 
Za vrijeme Drugog svjetskog rata prugu na području Oštrelja koristili su partizani u nekoliko navrata. U upravi željeznica NDH u Zagrebu cijelo vrijeme je bila označena crvenom bojom – *ne radi*. 
### Boravak Tita na Oštrelju
U drugoj polovini 1942. godine, u Bosanskom Petrovcu nalazilo se rukovodstvo Narodnooslobodilačke borbe Jugoslavije:
* dio Vrhovnog štaba NOV i POJ,  
* dio Centralnog komiteta KPJ i SKOJ-a,   
* Odsjek za vojnopozadinske vlasti  
* Ekonomski odsjek,  
* Tehnički odsjek   
* Sanitetski odsjek

Vrhovni štab NOVJ, sa Josipom Brozom Titom, 8. oktobra 1942. godine iz pravca Mliništa dolašao je na Oštrelj i smjestio se u kompoziciju voza od tri poštanska vagona. U jednom vagonu je bio Tito sa rukovodstvom, u drugom prateća četa (obezbjeđenje) i u trećem ekonomat.  Oštrelj je tada bio u sastavu slobodne teritorije Bihaćke republike. Obuhvat Bihaćke republike zauzimao je dužinu od 250&nbsp;km i širinu oko 80 do 100&nbsp;km. U tom trenutku ova lokomotiva sa kompozicijom bila je jedini voz koji je saobraćao na teritoriji Evrope koja nije bila okupirana od strane Njemačke.

Zbog hladnoće, dvije nedjelje kasnije, zajedno sa Centralnim komitetom KPJ Tito se preselio u Bosanski Petrovac, zatim u Bihać, gdje je boravio u Starom gradu Ostrožcu.

## Opis 
Parna lokomotiva oznake znov n. 12 Maffei 2438/1904 je proizvedena u njemačkom preduzeću Krauss-Maffei 1904. godine. Lokomotiva je imala maksimalnu brzinu 25&nbsp;km/h. Oznaka osovina po njemačkoj notifikaciji bila je B´Bt-n4v(12). Vozila je isključivo na Steinbeis-Šipadovim prugama.

Poštanski, dvoosovinski metalni vagon Dn 5202, u kojem je bio smješten Tito, dug je 7,90 m. Tokom Titovog boravka na Oštrelju u oktobru 1942. godine, vagon je bio podijeljen na dva dijela. U jednom dijelu nalazila se metalna peć, nepomična klupa i polica. U drugom odjeljenju nalazila se jedna šira nepomična klupa (krevet), polica, stol i četiri stolice. Poštanska kola su izvana bila obojena zelenom bojom, a iznutra obložena celuloznim papirom sive boje proizvedenim u tvornici celuloze u Drvaru. Tokom Drugog svjetskog rata ova kola sa namještajem izgorjela su.

Prilikom restauracijskih i konzervacijskih poslova izvođenih tokom 2006. i 2007. godine, voz je dobio izgled iz ratnog perioda (ćirilični natpis *Proleterka*, zvijezde petokraka na lokomotivi, brojčane oznake – nazivi lokomotive i vagona).

## Sadašnje stanje 
Voz se nalazi u dobrom stanju

## Reference 
## Vanjski linkovi 
* Općina Bosanski Petrovac
* Partizanski voz (fotografija) 
Tekst indeksa

Kategorija:Nacionalni spomenici u Bosanskom Petrovcu
Kategorija:Željeznički saobraćaj u Bosni i Hercegovini
Kategorija:Bosanski Petrovac u Narodnooslobodilačkoj borbi
Stjepan III, kralj Ugarske

**Stjepan III** (mađarski: István III; 1147. - 4. mart 1172.) je bio kralj Ugarske od 1162. do 1172. godine. Krunisan je za kralja početkom juna 1162. godine, ubrzo nakon smrti oca Gejze II. Međutim, njegova dva strica, Ladislav i Stjepan, koji su se nalazili u Bizantiji su osporavali njegovo pravo na krunu. Samo šest sedmica nakon njegovog krunisanja, bizantijski car Manuel I Komnen je pokrenuo ekspediciju na Ugarsku, prisiljavajući ugarske lordove da prihvate Ladislavovu vladavinu. Stjepan je potražio utočište u Austriji, ali se ubrzo vratio i zauzeo Pressburg (današnja Bratislava, Slovačka). Nakon smrti Ladislava 1163. godine, na ugarsko prijestolje je bez otpora došao Stjepanov mlađi stric Stjepan IV, ali je njegova vladavina bila nepopularna. Mladi Stjepan je porazio svog strica 19. juna 1163. godine i izbacio ga iz Ugarske.

Bizantijski car Manuel I Komnen je prihvatio takvo stanje i sklopio mir sa Ugarskom. Mladi kralj je zauzvrat morao poslati svog mlađeg brata Belu u Konstantinopolj i predati vojvodstva Hrvatsku, Dalmaciju i Sirmijum. U pokušaju da povrati ove teritorije, Stjepan III je ratovao protiv Bizantije od 1164. do 1167. godine, ali je nije mogao pobijediti. Kako bi učvrstio svoju vlast zaključio je konkordat sa papom 1169. godine odričući se prava na imenovanje biskupa i opata. Historičari njemu pripisuju stvaranje "Székesfehérvárskog zakonika", prvog primjera obimnih zakona u Kraljevini Ugarskoj.
Kategorija:Ugarski vladari
Kategorija:Rođeni 1147.
Kategorija:Umrli 1172.
Ostaci srednjovjekovne crkve u Koluniću

**Ostaci srednjovjekovne crkve u Koluniću** nalaze se na području općine Bosanski Petrovac, Bosna i Hercegovina.  Proglašeni su, zajedno sa nekropolom stećaka, za nacionalni spomenik Bosne i Hercegovine 
## Lokacija 
Mjesto Kolunić nalazi se oko 3,2&nbsp;km na putu Bosanski Petrovac - Drvar, na južnom rubu Petrovačkog polja. Nekoliko parcela odvaja lokalitet Crkvina od puta. 
## Historija 
Petrovačk polje bilo je centralni dio srednjovjekovne župe Pset. Đuro Basler  datira  crkvu u Koluniću „vjerovatno u 14. stoljeće“ oslanjajući se na historijske izvore koji se odnose na selo Kolunić, odnosno pleme Kolunića. Obzirom na formalne analogije između crkve u Koluniću i nekih crkava  u Sloveniji neki je datiraju  u XII. stoljeće, najkasnije do 1300. godine.
## Opis 
Crkva se sastoji od broda i četverougaonog oltarnog prostora. Iznad oltarnog prostora nalazi se zvonik. Cjelokupna visina tornja sa apsidom je oko 10–11 m, od toga otpada na apsidu 4,65 m. Svi vertikalni bridovi na crkvi su uokvireni naizmjenično većim i manjim dobro oklesanim kvaderima. Zidovi su građeni od jedva oklesanih kvadera.   
Na ploči koja je stajala blizu vanjske južne strane crkvenog zida bio je na uglu između dvije strane krst sa čije je svake strane pisao ustavnoj glagoljici 14.-15. stoljeća *OSTOÉ+ OSTOÉ,* ali tako da se natpis sa lijeve strane krsta pojavio u zrcalnoj slici (Fučić, 1982., 215). Natpis je davno izgubljen.

Sa svih strana crkve nalazi se nekropola sa stećcima u obliku uglavnom većih ploča. Obrada ovih spomenika je jedva primjetna, tako da su ploče nepravilnog pravougaonog oblika. Često su im kraće strane zaobljene. Odavno su već utonule, a neke ploče su prelomljene.
## Sadašnje stanje 
Ostaci crkve izloženi su daljnjem propadanju. Za ovu jedinstvenu crkvenu građevinu na teritoriji Bosne i Hercegovine potrebna su dodatna istraživanja koja će osigurati podatke potrebne za njeno sigurnije datiranje i stilsko određenje. 
## Reference 
## Vanjski linkovi 
* Općina Bosanski Petrovac

Kategorija:Nacionalni spomenici u Bosanskom Petrovcu
Istanbulski metro

[mini|230px|desno|Most metroa iznad [Zlatni rog|Zlatnog roga, pušten  u promet 2014. godine ]]
mini|230px|desno|Stanica metroa Karaköy, otvorena za promet 17. januara 1875.
**Istanbulski metro** (turski: *İstanbul metrosu*) je sistem podzemne željeznice koji opslužuje najveći turski grad Istanbul. Metroom upravlja javno preduzeće *Metro Istanbul*  koje je u vlasništvu Istanbulske metropolitanske općine. Najstarija linija metroa je linija M1, puštena u promet 1989. godine. Istanbulski metro se danas sastoji od 5 linija naziva M1, M2, M3, M4 i M6 Mini-Metro linije. Više linija je u fazi izgradnje ili se njihova izgradnja planira: linije M5 (Üsküdar-Çekmeköy/Sancaktepe) i M8 (Bostancı-Dudullu) na azijskoj strani grada, dok se izgradnja linija M7 (Kabataş-Mahmutbey) i M9 (Ataköy-İkitelli) planira u zapadnom dijelu, odnosno u evropskom dijelu Istanbula.

Istanbulski metro je dobro povezan sa Marmarayom, podvodnim transkontinentalnim željezničkim tunelom, F1 uspinjačom i sa T1 tramvajskim sistemom koji operiše samo u evropskom dijelu grada.

## Historija 
Najstarija gradska linija podzemne željeznice u Istanbulu je bila linija *Tünel*, otvorena 17. januara 1875. godine. Bio je to drugi najstariji sistem podzemne željeznice na svijetu, nakon londonskog metroa koji je otvoren 1863. godine, i najstariji sistem u kontinentalnom dijelu Evrope.

Građevinski radovi za prvi *moderni* metro u Istanbulu su započeli 1989. godine i prvobitno je nazvan *Hafif Metro* (*lahki metro*). Prva izgrađena linija M1 je kasnije produžena od Aksaraya prema zapadnom predgrađu, da bi 2002. dosegla do Aerodroma "Atatürk". Izgradnja druge linije M2, počela je 11. septembra 1992. godine, ali se tokom njene izgradnje investitor uočavao sa mnogim izazovima zbog brojnih arheoloških lokaliteta koji su otkriveni tokom procesa bušenja, što je usporilo ili potpuno zaustavila izgradnju mnogih stanica, posebno na jugu.

Prva dionica između Trga Taksim i poslovnog dijela Istanbula, nakon nekoliko odlaganja, završena je 16. septembra 2000. Ova linija je dužine od 8,5&nbsp;km, sa ukupno 6 stanica.
Južnim proširenje ove linije, od Taksim Yenikapija premošten je Zlatni rog, preko stanice Haliç na mostu i podzemnom trasom kroz historijski dio poluostrva. Dužina produžene linije je bila 5,2&nbsp;km, s četiri izgrađene stanice.
Ukupna dužina trase metroa na evropskoj strani će izgradnjom dostići dužinu od 23&nbsp;km, kada će biti izgrađeno svih 16 stanica od Hacıosmana do Yenikapıja, ne uključujući dijelove trase koji prolaze kroz dva tunela i preko mosta.

## Linije 
## Reference 
## Vanjski linkovi 
*Mapa Istanbulskog metroa 

Kategorija:Građevine u Istanbulu
Kategorija:Istanbulski metro
Kategorija:Metroi u Turskoj
Teofilakt (sin Mihaela I)

**Teofilakt** (grč. Θεοφύλακτος, *Theophylaktos*) (Konstantinopolj, o. 793 — 15. januar 849) bio je grčki plemić, najstariji sin bizantijskog cara Mihaela I Rangabea i njegove supruge Prokopije te unuk — po majci — cara Nikefora I. Bio je očev suvladar od 25. decembra 811. do 11. jula 813. te je nazvan po svom drugom dedi — admiralu Teofilaktu Rangabeu.

Nakon očeve abdikacije, Teofilakt je kastriran te je postao monah **Eustracije** (*Eustratius*). Umro je pet godina poslije oca te je pokopan u crkvi na ostrvu poznatom kao Yassıada.
## Linkovi 
*Sv. Ignacije Carigradski — Teofilaktov brat
## Reference 
|-
| width="30%" align="center" | Prethodnik:**Mihael I Rangabe**
| width="40%" align="center" | **Car Bizantijskog carstva** 
| width="30%" align="center" | Nasljednik:**Leon V Armenac**

Kategorija:Bizantijski carevi u 9. vijeku
Igrači FIFA Kupa konfederacija 2017.

FIFA Kupa konfederacija 2017. je bilo 10. po redu takmičenje FIFA Kupa konfederacija koje se održalo u Rusijiu od 17. juna do 2. jula 2017. Na FIFA Kupu konfederacija 2017. učestvovalo je osam reprezentacija. Po pravilima FIFA-e svaka reprezentacija imala je pravo pozvati 23 nogometaša za turnir gdje su od navedena 23 imena morala biti tri golmana. Starost nogometaša na spisku navedena je za 17. juni 2017.

## Spisak nogometaša FIFA KK 2017. 
### Grupa A 
#### Meksiko 
Selektor:  Juan Carlos Osorio

#### Novi Zeland 
Selektor:  Anthony Hudson

#### Portugal 
Selektor: Fernando Santos

#### Rusija 
Selektor: Stanislav Čerčesov

### Grupa B 
#### Australija 
Selektor: Ange Poztecoglou

#### Čile 
Selektor:  Juan Antonio Pizzi

#### Kamerun 
Selektor:  Hugo Broos

#### Njemačka 
Selektor: Joachim Löw

## Statistika 
### Broj nogometaša iz država 
Države prikazane u *kurzivu* nisu imale nacionalnu reprezentaciju na FIFA Kupu konfederacija 2017.

### Broj nogometaša po klubovima 
### Broj nogometaša domaćih liga 
## Reference 
## Vanjski linkovi 
* Spisak nogometaša učesnika FIFA Kupa konfederacija 2017. na FIFA.com

Kategorija:FIFA Kup konfederacija 2017.
2017
Kvalifikacije za UEFA Ligu prvaka 2017/2018.

**Kvalifikacije za UEFA Ligu prvaka 2017/2018.** je nogometno takmičenje koje se igralo u sklopu kvalifikacija za Ligu prvaka 2017/18. Takmičenje se igralo u periodu od 27. juna do 23. augusta 2017. godine. Ukupno 57 ekipa nastupilo u kvalifikacijama za 10 mjesta grupne faze Lige prvaka za sezonu 2017/18.

*Vremena odigravanja utakmica prikazana su u CEST (UTC+2).*

## Runde takmičenja i datumi izvlačenja 
Izvlačenje kvalifikacijskih parova održana su u Nyonu, Švicarska. i grupisani po svojoj početnoj rundi.

|

|

|

|}

## Prva kvalifikacijska runda 
Izvlačenje parova prve kvalifikacijske runde UEFA Lige prvaka 2017/18. održano je 19. juna 2017, 12:00 CEST, u Nyonu, Švicarska.

### Nosioci 
U prvoj kvalifikacijskoj rundi učestvovalo je 10 ekipa.

### Nosioci 
Baraž za Ligu prvaka bio je podijeljen u dvije odvojene sekcije: šampionska ruta i liga ruta. Poražene ekipe u baražu takmičenje su nastavili u grupnoj fazi Evropske lige 2017/18.

Ukupno 20 ekipa učestvovalo je u baražu podijeljenih u dvije grupe:

## Napomene 
## Reference 
## Vanjski linkovi 
* UEFA Liga prvaka na zvaničnoj stranici UEFA-e

K
Kategorija:2017. u nogometu
Univerzitet u Istanbulu

**Univerzitet u Istanbulu** je prominentni javni univerzitet u Istanbulu. 
Osnovan je 1453. godine od strane osmanlijskog sultana Mehmeda II Osvajača.
Glavni kampus se nalazi u blizini Beyazıt trga, u istanbulskoj četvri Fatih, u evropskom dijelu grada.

## Historija 
Kao institucija visokog obrazovanja osnovan je 23. jula 1846. pod nazivom Darülfünûn iako je medresa osnovana odmah nakon što je Mehmed II osvojio Konstantinopolj 1453. godine i smatra se pretečom modernog univerziteta koji je 1933. godine prerastao u Istanbulski univerzitet. Na ovoj instituciji proučavale su se različite oblasti nauke kao što su medicina, matematika, astronomija, kartografija, geografija, historija, filozofija, religija, književnost, filologija, pravo itd. i sve do 19. vijeka ovdje su se obrazovali vladajući kadrovi osmanlijskog društva. Međutim, kada medresa kao specifična vrsta škole nije mogla da zadovolji potrebe savremenog doba, započeo je proces restrukturiranja, a kao rezultat toga je formiranje institucije visokog obrazovanja pod nazivom Darülfünûn, jezgro današnjeg Istanbulskog univerziteta.

Kao visokoškolska ustanova, univerzitet je osnovan 1863. a zabranjen 1871. godine. Prvi rektor bio je Hasan Tahsini koji je smatran za jednog od najvažnijih osmanlijskih učenjaka 19. vijeka. 1874. godine Imperijalni univerzitet (Darülfünûn-u Sultanî) otvara studij prava na francuskom jeziku ali isti je zatvoren 1881.
 
1924. godine osnivaju se pravni i medicinski odsjek kao i odsjek za umjetnost i nauku. Sljedeće godine se osniva i odsjek za izučavanje islamskih nauka.  

21. aprila 1924. godine Republika Turska je priznala visokoškolsku ustanovu kao državni univerzitet, a 7. oktobra 1925. godine univerzitetu je priznata administrativna autonomija dok su odsjeci koji su do tada postojali na univerzitetu postali fakulteti.

1. avgusta 1933. godine preimenovan je u Univerzitet u Istanbulu nakon reformi obrazovanja sprovedenih za vrijeme Mustafe Kemala Atatürka. 

## Kampus 
Univerzitet se sastoji od sedamnaest fakulteta, raspoređenih u pet kampusa. Glavni kampus se nalazi na Beyazıt trgu, koji je prvobitno izgrađena od strane Konstantina Velikog kao *Forum Tauri*, a kasnije proširen od strane Teodozija Velikog kao *Forum of Theodosius*, tokom rimskog perioda.

Zgrada glavnog kampusa se ranije koristila kao sjedište Ministarstva odbrane (Ministarstvo rata) od strane Osmanlijske vlade. Nalazi se u osnovi Beyazıt tornja, 85 m visoke puškarnice i osmatračnice.

Univerzitetsko nastavno osoblje broji 2.000 profesora i 4.000 asistenata i mlađih saradnika. Nastavu na univerzitetu pohađa više od 60.000 studenata i 8.000 postdiplomaca tokom svake akademske godine.

Na glavnom ulazu u kampus prikazano je naličju turske novčanica od 500 lira, iz perioda 1971-1984.

## Također pogledajte 
* Mreža univerziteta Balkana

## Reference 
Kategorija:Asocijacija univerziteta Evrope
Kategorija:Javni univerziteti
Kategorija:Obrazovanje u Istanbulu
Istanbulu
*
Kategorija:Obrazovne institucije osnovane 1453.
Alispahić

* Kemal Alispahić (* 1965), bivši jugoslovenski nogometaš bošnjačkog porijekla
* Mehmed Alispahić (* 1987), bosanskohercegovački fudbaler
* Nijaz Alispahić (* 1940), bosanskohercegovački književnik
* Selma Alispahić (* 1970), bosanskohercegovačka pozorišna i filmska glumica

Kategorija:Bošnjačka prezimena
Zubejr ibn Avvam

**Zubejr ibn Avvam** (arapski: لزبير بن العواما) je bio ashab posljednjeg Allahovog poslanika Muhammeda i jedan od desetorice kojima je obećan Džennet. Poznat je i po nadimku *Prva sablja islama*.

Bio je oženjen Esmom, kćerkom prvog pravednog halife Ebu-Bekra. Prije ženidbe bio je siromašan mladić ali je tokom vremena u braku, baveći se trgovinom usavršio taj posao i postao jedan od najbogatijih ashaba. i bio je četvrti ili peti odrasli muškarac koji je to učinio. Nakon što je prihvatio islam, njegov amidža se silno rasrdio na njega pa ga je uz podršku ostalih uglednijih Kurejšija zlostavljao i proganjao. To se dešavalo sve dok nije odlučeno da jedna skupina prvih muslimana učini hidžru u Abesiniju. Zubejr ibn Avvam bio je jedan od prvih petnaest muslimana koji su 615. godine učinili prvu hidžru, tj. iseljenje u Abesiniju.
Nakon dolaska u Medinu, a u cilju bolje povezanosti i stvaranja čvršće veze između ensarija i muhadžira tj. bratimljenja stanovnika Medina sa pridošlicama iz Meke, Poslanik ga je pobratimio s Selemom ibn Selamom. Prije toga još dok su bili u Mekki pobratimljen je s Abdullahom ibn Mesudom. Njegov sin Abdullah ibn Zubejr je bilo prvo muhadžirsko dijete rođeno u Meki.

## Prva sablja islama 
Zubejr ibn Avvam je bio osoba koja je bila prepoznatljiva po svojoj hrabrosti i preduzimljivosti kao i jedan od najboljih branilaca vjere posljednjeg Poslanika zbog čega su ga ashabi i historičari opisali kao *prvu sablju islama*. U njegovoj biografiji se često navodi jedan događaj koji opisuje te njegove osobine. Naime, dok je muslimanska zajednica u Mekki bila malobrojna i dok se pozivanje u islam obavljalo tajno, prvi muslimani su se tajno sastajali u kući El-Erkama ibn Ebu-Erkama. Jedna od metoda koju su Kurejšije koristile da bi naštetili i otežali život muslimanima bilo je i širenje lažnih glasina kako bi izazvali nespokoj kod muslimana. Jedna od takvih laži bila je i dezinformacija da su mušrici uhvatili Poslanika te da su ga ubili. Čuvši za to, Zubejr se naljutio te je ubrzano krenuo na mjesto gdje je najčešće boravio Poslanik kako bi provjerio informaciju i djelovao u skladu s tim. Na putu do tamo ljudi su mu se sklanjali s puta. Došavši na mjesto gdje se nalazio Poslanik, Muhammed se iznenadi njegovom ljutitom izgledu i isturenoj sablji i upita Zubejra o čemu se radi na što mu Zubejr ispriča o informaciji koju je došao provjeriti na licu mjesta. Na to Muhammed učini dovu za Zubejra i njegovu sablju.

## Također pogledajte 
* Ashabi
* Deseterica ashaba kojima je obećan Džennet

## Reference 
Kategorija:Ashabi
Kategorija:Desetorica ashaba kojima je obećan Džennet
Zoran Kapetanović

**Zoran Kapetanović** (25. januar 1949 – 24. mart 2015) bio je poznati bosanskohercegovački i jugoslavenski novinar. Novinarsku karijeru počinje od 1970. kao novinar za omladinski list *Spektar*, a kasnije kao dopisnik za sarajevske *Večernje novine* te kruševačku *Borbu*. Veliki uspjeh stekao je radio-emisijom *Đerdan* na radioteleviziji Sarajevo (TVSA). Vodio je poznati muzički program *Folk filigran*. Tokom rata (1992–1994) živio je u Tuzli. Tu je obavljao funkciju direktora Radio Tuzle, te će kasnije zajedno sa suprugom raditi za Televiziju Tuzlansko-podrinjskog kantona (RTV TK). Dao je veliki doprinos kao urednik kulturno zabavnog programa kao i drugih projekata. Penzionisan je 2014. Nakon duže bolesti (rak grla) umire 24. marta 2015. na Univerzitetsko kliničkom centru Tuzla. Sahranjen je na tuzlanskom groblju Trnovac.

## Reference 
## Vanjski linkovi 
* Televizija Sarajevo (TVSA)
* Radiotelevizija Tuzlansko kantona (RTVTK)
* Tuzla: Bolan ispraćaj sjajnog novinara Zorana Kapetanovića

Kategorija:Biografije, Tuzla
Kategorija:Bosanskohercegovački novinari
Kategorija:Rođeni 1949.
Kategorija:Umrli 2015.